
ACCIONS CONTRA TELEFÓNICA | 

Ocupació simbòlica d’una de les botigues de la multinacional i siliconada de diverses seus. 


La burxa 


Amb motiu de la campanya de 
denúncia de les polítiques labo¬ 
rals de Telefónica, al barri de 
Sants s’han dut a terme diferents 
actes contra interessos de la mul¬ 
tinacional. En un comunicat fet 
arribar a la redacció de la Burxa, 
s’informa de les accions realitza¬ 
des la nit del 28 d’abril, on es 
siliconaren els panys de 8 seus de 
l’empresa, situades als carrers 
Llançà, Av. Roma, Gran Via, 
Muntadas, Ctra. de Sants, Parce- 
risses. Marquès de Sentmenat i 
Travessera de les Corts. A més, 


al comunicat es fa ressò de l’ocu¬ 
pació de la seu comercial de Te¬ 
lefónica de ctra. de Sants/Carre¬ 
ras Candi, on una trentena de 
persones entraren al local i van 
fer pintades a T interior: “Telefó¬ 
nica precaritza el treball, per 
això Villalonga guanya 12.000 
milions de ptes/any”, “Els benefi¬ 
cis dels executius de Telefónica 
surten de l’expoli de Llatinoamè¬ 
rica, de la precarietat laboral de 
les empreses que subcontracten i 
de Tespeculació bursàtil. Denun¬ 
ciem els creadors de la desigual¬ 


tat”. També repartiren octavetes 
als vianants amb informacions 
sobre la multinacional, i desple¬ 
garen una pancarta que, amb el 
lema “Contra el domini de les 
multinacionals, resistència anti- 
capitalista” convocava a la mani¬ 
festació autònoma de 1’ 1 de 
maig. Posteriorment als fets, la 
policia efectuà la detenció d’un 
noi, que va passar 18 hores als 
calabossos sota l’acusació de 
danys intencionats pel llança¬ 
ment de pintura al local. 


Acció contra Telefónica. 
El Districte passa 
factura a les AAVV. 
La diada del Irde maig. 
Mural a plaça de Sants. 
Provocació militar el 
proper 27 de maig. 
Desplegament de pan¬ 
cartes a Les Arenes. 
Acampada contra els 
centres d’internament. 
Cròniques... (10). 
Opinió i Ressenyes. 
Contra-lnfos i Agenda. 



Mural contra les presons a la plaça de Sants 

Mural fet a la plaça de Sants el 26 de març en solidaritat amb els pre- amics/gues i familiars; i l’excarcelació de presos/es amb malalties 

sos i preses en lluita i les seves reivindicacions: abolició del règim incurables, als que fins ara no se’ls deixa en llibertat un dia o dos 

FIES, creat per anul.lar a totes aquelles persones preses que es abans de morir o fins i tot moren dins la presó. Amb aquestes reivindi- 

rebel.len davant les tortures i vulneració de drets bàsics que es dónen a cacions es pretén fer un pas envers recuperar la dignitat de les perso- 

les presons de tot Testat espanyol; l’abolició de la dispersió, que des- nes preses, i denunciar així l’existència de presons, últim esglaó de la 

trueix psicològicament el pres/a al dificultar-li el contacte amb repressió necessària pel manteniment del sistema capitalista. 


Denegada una subvenció 
a la Comissió de veïns i 
veïnes de la Bordeta 

La Bordeta.- Sembla que el Districte està passant 
factura a les Associacions que no comulguen amb 
la política institucional. La Comissió de la Borde¬ 
ta, que ha mostrat diverses vegades una actitud fer¬ 
ma i activa, va elaborar fa uns mesos L'Auditoria 
Urbanística de la Bordeta, on es reflectien diferents 
problemàtiques del barri, i que va ser elaborada pel 
mateix veïnat. (continua a la pàg.4) 


Ha passat un altre Primer de Maig sense gaires diferències en relació als darrers anys. Al 
matí, una manifestació de 1500 persones recorria el centre de la ciutat convocades per la 
CGT, la Coordinadora del Barcelonès per l’independentisme revolucionari (formada 
entre d’altres per Maulets, la PUA i casals de barri) i la Intersindical-CSC. Els continguts 
de lemes i pancartes es centraven bàsicament en els accidents laborals, la precarietat, les 
pràctiques neoliberals, el conveni de telemàrqueting i la immigració. Els parlaments amb 
que va finalitzar la convocatòria van esmentar la necessitat de potenciar un sindicalisme 
transformador més enllà de l’àmbit laboral. El bloc independentista, força nombrós, es va 
dirigir seguidament al Fossar de les Moreres. La cita dels sindicats majoritaris CCOO i 
UGT convocava unes 15.000 persones. ... 

(continua a la pag.7) 

ACAMPADA PEL TANCAMENT DEL CENTRE 
D’INTERNAMENT DE LA VERNEDA 

Actes informatius al barri de Sants convoquen a les activitats de protesta. 


Al barri de Sants cada cop hi ha 
més persones amb orígens geogrà¬ 
fics diferents. Ja de 1987 al 1995 
el nombre d’immigrants es va 
duplicar a Barcelona, i també al 
barri de Sants. La immigració no 
només creix a Barcelona, sinó a 
tota Europa, fent palès que aban¬ 
donar el país d’orígen és un camí 
que tenen moltes persones per a 
fugir de la pobresa permanent 
generada per l’expoliació de la 
riquesa al poble dels països del 
sud, que a la vegada ha de pagar 
els interessos generats pel deute 
extern. Ja sigui per motius polítics 
o econòmics, la immigració cada 
dia creix més i troba com a respos¬ 
ta per part de l’Estat mesures 
repressives i de control; mentre es 
permet la lliure circulació de mer¬ 
caderies, serveis i tecnologies, es 


barra el pas a les persones que 
fugen dels seus països per sobre¬ 
viure. Durant la setmana del 25 al 
28 d’abril es van muntar parades 
informatives a Carretera de Sants i 
es van repartir octavetes al SAIER 
(Servei d’Atenció als Immigrants 
Extrangers i Refugiats) i davant la 
Delegació del Govern per tal de 
convocar al major nombre de gent 
possible a l’acampada pel tanca¬ 
ment dels centres d’internament, 
organitzada per l’Assemblea Pa¬ 
pers per Tothom. Aquesta acam¬ 
pada, ha estat una mostra de 
rebuig a la Nova Llei d’Extrange- 
ria, amb l’objectiu de desemmas¬ 
carar la imatge progressista que 
ens volen vendre partits i mitjans 
de comunicació per no mostrar-la 
tal com és: racista i repressiva, al 
servei de grups de poder. 


A l’Estat espanyol hi ha sis Cen¬ 
tres d’Internament. El de Cata¬ 
lunya està situat a la Verneda, i 
és davant d’aquest centre on es 
va desenvolupar l’acampada de 
protesta per denunciar la seva 
existència i exigir el seu tanca¬ 
ment. En aquest centre es tan¬ 
quen les persones sense ventila¬ 
ció ni llum natural. El temps de 
visita és de tres a cinc minuts, 
sempre en presència de la poli¬ 
cia, que impedeix el contacte 
físic i dificulta parlar amb natu¬ 
ralitat. Existeixen maltracta¬ 
ments, vexacions i insults per 
part de la policia. També són sot¬ 
meses a pressions psicològiques 
perquè firmin una proposta d’ex¬ 
pulsió, que els impedeix trepitjar 
el terra de la Unió Europea 
durant cinc anys. 


Les Lleis d’Extrangeria, 
el mur de la vergonya. 


*La primera Llei d’Ex¬ 
trangeria és va fer a Espan¬ 
ya al 1985; una llei que ara 
és considerada racista, que 
viola els drets humans i 
tracta les persones immi¬ 
grants com a mercaderies, ja 
que segons aquesta llei no 
tenen cap dret: ni cívic, ni 
polític. La nova Llei d’Ex¬ 
trangeria, que va entrar en 
vigor el dia 1 de febrer d’a¬ 
quest any, no es diferencia 
tant de l’anterior. Els termes 
han canviat i ara són molt 
més progressistes. En la 
introducció de la llei es par¬ 
la repetidament d’”integra- 
ció”, però no hi ha cap arti¬ 
cle on es parli de les 
polítiques d’integració que 
aplicarà l’Estat als i les 
immigrants. En canvi, sí que 
es parla de com penalitzar 
aquelles i aquells que es 
solidaritzin amb les perso¬ 
nes immigrades. També els 
mitjans de comunicació han 
mostrat el ventall de drets 
que ara es reconeixen als 
immigrants. Un d’ells és el 
dret a la família. Però per tal 
que un o una immigrant 
pugui portar la seva família 
a l'Estat espanyol cal que 
demostri que té mitjans 
econòmics suficients per 
mantenir-la, difícils d’asso¬ 
lir per persones que treba¬ 
llen majoritàriament com a 
peó d'agricultura, de cons¬ 
trucció o al sevei domèstic. 
La llei s’emmarca dins els 
requisits dè l’acord de 
Schenguen, el qual reforça 
el control policial dins la 
Unió Europea i estableix les 
condicions necessàries per 
atravessar l’aduana. Les 
fronteres, seguint aquest 
acord, estant sent fortament 
portegides , fomentant així 
les màfies, que viuen de la 
prohibició i el control. Amb 
aquesta nova llei també es 
perpetuen els Centres d’In¬ 
ternament, on són portades 
aquelles persones detin¬ 
gudes per no portar papers. 
Es així com una falta admi¬ 
nistrativa es converteix en 
un delicte. 



w JP 

Imatge de les tendes plantades davant del Centre d’Internament de la Verneda el passat dia 29 d’abril. 

Una vintena de tendes acampades durant 3 dies 


L’acampada pel tancament dels Centres d’Interna¬ 
ment, del 28 al 30 d’abril, a la que van assistir més 
de 100 persones, s’emmarca dins la campanya que 
l’Assemblea Papers per Tothom, la qual reuneix 
molts col·lectius d'immigrants, està portant a terme 
des de fa tres anys per la desaparició d’aquests cen¬ 
tres. Al 1997 es va fer una tancada a la Verneda per 
treure a la llum l’existència d’una presó per immi¬ 
grants, on es violen repetidament els drets humans. 
Ara es pretén denunciar que la nova Llei d’Extran¬ 
geria no elimina aquest centre, sinó que li dóna una 
permanència contundent. 

Durant els dies que unes 100 persones acampaven 
davant del Centre d’Internament de la Verneda, es 


van realitzar diverses activitats: un immigrant de El 
Ejido va explicar la situació d’assetjament a què es 
veuen sotmesos/ses; un membre dels Sans Papiers 
de Perpinyà va donar a conèixer les accions i forma 
d’organització d'aquest col·lectiu de “sense pa¬ 
pers”, que pretén crear un espai de discussió i un pol 
d’atracció a la mobilització. La lectura de testimonis 
que han estat presos/es al centre d’internament enca¬ 
ra va evidenciar més la situació d’indefensió i de 
vulneració de drets bàsics que s’hi pateix. També hi 
va haver passis de vídeo,exposicions, obres de tea¬ 
tre, menjars populars i concerts. El diumenge es va 
finalitzar amb una assemblea que va tenir com a 
objectiu coordinar diferents lluites socials. 

PROVOCACIÓ MILITAR EL 27 DE MAIG 


Una àmplia resposta antimilitarista es gesta des de més d’un centenar d’entitats, col·lectius i associacions. 


Els tancs, l’artilleria pesada i centenars de soldats entraran per la 
Diagonal el proper dia 27 de maig, alhora que avions militars 
creuaran el cel de la ciutat perfilant els colors de la bandera 


espanyola. Aquesta imatge és la que presidirà el Rei Juan Carlos I 
des de la tribuna que estarà situada previsiblement a les portes del 
Palau Reial o a la plaça de la Reina Maria Cristina. 


Barcelona.- Des de les cúpules 
dels estaments militars i polítics, 
any rere any es decideix l'ubica¬ 
ció de la desfilada militar que es 
realitza en honor a les forces ar¬ 
mades, i que es converteix en una 
demostració pública del poder 
militar, mostrant enmig dels car¬ 
rers l’última tecnologia de guer¬ 
ra. Enguany aquesta desfilada es 
farà a l’avinguda Diagonal de 
Barcelona, repetint així la imatge 
de les tropes franquistes entrant a 
la ciutat al final de la guerra civil 
l’any 1939, després de la mort de 
milers de persones durant la re¬ 
sistència i l’exili de centenars de 
milers en direcció a França. La 
repetició d’aquesta escena ha es¬ 
tat preparada després de la victo¬ 
rià per majoria absoluta del Partit 
Popular, tenint en compte les bai- 
xíssimes xifres de peticions d’in¬ 
corporació a les files de l’exèrcit 
professional que s’han donat a 
Catalunya des de l’anunci oficial 
de finalització del servei militar 
obligatori per l’any 2002. 


La resposta antimilitarista 

Des de dues plataformes creades 
a partir de l’anunci de la desfila¬ 
da militar, s’està articulant tota 
una sèrie d’actes de resposta en 
contra del militarisme, denun¬ 
ciant així la falsa imatge dels 
exèrcits com a pacificadors que 
es pretén difondre des del Minis- 
terio de Defensa, una visió adoc- 
trinada a partir d’un document 
intern elaborat per l’exèrcit i la 
Casa Reial l’any 1996, que reco¬ 
manava la difusió cap a la soci¬ 
etat de la necessitat de les “polí¬ 
tiques de defensa ”, a partir de 
xerrades a les escoles, distribu¬ 
ció de plafons i tríptics propa¬ 
gandístics, i un canvi en el mar- 
quèting dels anuncis a ràdios i 
televisions. 

Aquesta resposta inclourà una 
manifestació unitària el proper 
20 de maig, una acampada a 
l’avinguda Diagonal des del 23 
de maig i un festival antimili¬ 
tarista al Parc de la Ciutadella el 
mateix dia de la desfilada. 


Peticions d’Incorporació Exèrcit Professional 

(província/habitants) 


Província Habitants Peticions 

Barcelona 4.300.000 1.400 

Saragossa 900.000 1.400 

La Corunya 600.000 1.350 

Lleida 480.000 90 



DESPLEGAMENT DE PANCARTES ALA PLAÇA DE LES ARENES 

Anunciaven una marxa contra les presons i la manifestació contra l’especulació del passat 15 d’abril. 


El dimarts 11 d’abril es va trencar la normali¬ 
tat a la plaça Espanya. Dues pancartes 
gegants van ser desplegades sobre la façana 
de l’antiga plaça de braus Les Arenes, mentre 
al carrer es repartien octavetes. En una de les 
pancartes es convocava a la marxa a la presó 
de Quatre Camins del dissabte 15 d’abril al 
matí, on es va donar suport a la lluita que més 
de 100 presos i preses estant duent a terme 
dins les presons de l’Estat i fer públiques les 
seves reivindicacions: abolició del règim 
FIES i l’aïllament, abolició de la dispersió i 
excarcelació dels presos/es amb malalties 
incurables. L’altra pancarta era una convo¬ 
catòria a la manifestació contra l’especulació 



que el 15 d’abril a la tarda va recórrer el cen¬ 
tre de Barcelona, i on van assistir unes 4.000 
persones. Es va denunciar l’amenaça de desa¬ 
llotjament que pesa sobre 30 vivendes i cen¬ 
tres socials okupats de tot l’Estat, així com 
l’especulació de Procivesa o Pro-eixample, 
amb Joan Clos al capdamunt. Es van fer 
diverses accions al llarg de la manifestació: 
penjar a la Delegació d’Hisenda uns ninots 
representant les Forces de Seguretat de l’Es¬ 
tat i es van fer esclatar amb una traca de 
petards. També hi va haver desplegaments de 
pancartes per denunciar, entre d’altres, l’a¬ 
menaça de desallotjament de l’Oasis, Kasa la 
Muntanya, El Palomar, i les maniobres espe¬ 



culatives de la Caixa de Pensions a Torrebo- 
nica, on pretén construir un camp de golf. 
Durant el recorregut es va decorar amb pinta¬ 
des reivindicatives bancs, immobiliàries, 
ETT’s i institucions. Aquesta pràctica, que ha 
estat criminalitzada per alguns mitjans de 
comunicació, intenta expressar una informa¬ 
ció que és silenciada per mitjans oficials, a la 
vegada que s’apunta de forma directa i clara a 
allò que és objecte de denúncia. Finalment, la 
manifestació es va desconvocar a l'estàtua de 
Colom, on va ser rebuda amb una encesa de 
bengales per les persones que hi havia oku- 
pant el monument des de feia 34 hores. 



Monument a Colom okupat durant 30 hores. 


Pancarta contra les presons. 


Pancarta contra l’especulació. 

CRÒNIQUES DE LA LLUITA SOCIAL AL BARRI 


10 (II). L’aliança dels pistolers, la “nova dreta” i la Patronal 
per tal de reprimir la forta agitació social dels anys 20. 


En la primera part d’aquest 
capítol s’explicava com davant la 
forta agitació i mobilització social 
d’aquests anys es van engegar múlti¬ 
ples fórmules repressives, desde el 
terrorisme d’Estat més directe i el 
pistolerisme fins a mètodes de control 
social més subtils i elaborats. A con¬ 
tinuació es tractarà aquest segon 
punt així com també citarem alguns 
esdeveniments i anècdotes que van 
passar al nostre barri: 

L’experimentació en altres 
formes de control social 

Com repeteixen els escrits dels 
anarcosindicalistes en la seva re¬ 
vista La Solidaritat Obrera : 
“(...) con persecuciones, càrceles 
y crímenes, no se destruyen las 
ideas. Sí a los hombres que las 
representan. pero las ideas, des- 
pués del crimen, surgen màs 
lozanas”'. Davant l’inefectivitat 
de la repressió directa, es van 
experimentar al llarg d’aquests 
anys altres mecanismes de con¬ 
trol obrer més subliminals, i 
alhora, més perillosos. Intenses 
campanyes de moralització van 
impulsar les diferents maneres de 
viure dels obrers a l’entorn d’un 
model familiar conforme a les 
normes procedents de la classe 
burgesa, tot insistint en el reparti¬ 
ment sexual dels treballs i en els 
conceptes de família i vida do¬ 
mèstica. Aquesta política, de “fa- 
miliarització” es va expressar en 
diferents aspectes, per un cantó, 
amb la difusió d’aquests valors 
tradicionals i reaccionaris, i per 
l’altra, a partir de polítiques so¬ 


cials que engegaven les empre¬ 
ses, com també amb la implanta¬ 
ció de diversos elements de con¬ 
trol i vigilància. 

Moltes grans empreses adoptaren 
aquest model paternalista. Un 
exemple a destacar va ser l’Es¬ 
panya Industrial de Sants, que 
va servir ràpidament de referent 
pel que fa a les accions socials 
amb les que van experimentar els 
seus empresaris: dos hospitals, la 
creació de la Seguretat Social, 
premis a la llarga permanència de 
l’empresa, guarderies, pagues 
pels estudis de fills i filles dels 
treballadors, un equip d’esports, 
un economat, menjadors, etc. 
Amb aquestes concessions l’em¬ 
presa assegurava la fidelitat dels 
seus treballadors, alhora que els 
silenciava i sotmetia. L’Espanya 
Industrial també va ser pionera 
en la contractació per recomena- 
ció familiar, que suposava l’ame¬ 
naça d’acomiadament no només 
del treballador sinó també de tota 
la seva família. Aviat es va veure 
l’efectivitat d’aquestes estratè¬ 
gies repressives més subtils, que 
acabarien integrant a una part 
important d’obrers i obreres fent- 
los sentir part activa i responsa¬ 
ble de l’empresa. 

Tot i els intents d’ideologització 
cada cop més forts, el tancament 
de la CNT i l’empresonament de 
molts sindicalistes, la classe o- 
brera continuava en la clandesti¬ 
nitat. Els conflictes no tan sols no 
s’havien resolt sinó que s’havien 
accentuat, per tant els crits de 


protesta i l’esclat de ràbia no tar¬ 
daria en reaparèixer. 

Quins fets van protagonitzar 
els carrers de Sants? 

Els i les obreres van sortir més 
forts i organitzats del Congrés de 
la CNT a Sants, les reapropia- 
cions i accions directes contra els 
cossos repressius i els sectors 
poderosos es van multiplicar, 
alhora que la repressió era cada 
cop més insostenible. 

L’any 1921, quan Barcelona esta¬ 
va ocupada militarment, els as¬ 
sassinats de sindicalistes i anar¬ 
quistes són ja massius i els 
processos judicials i empresona¬ 
ments són quelcom quotidià. Tot 
i així, i també com a resposta a 
les agressions, les mobilitzacions 
obreres van en augment. A Sants 
va tenir lloc en aquest any un 
dolorós capítol: mentre un grup 
d’afinitat manipulava un explos- 
siu al c/Toledo els va explotar; 
van morir dos homes (Joan Arau i 
Joan Bautista), Roser Benavent 
va resultar ferida i Acher va per¬ 
dre una mà. Pocs dies després la 
companya d’Acher va ser detin¬ 
guda i en el seu domicili, c/Béjar 
núm.10, van trobar vàries pistes 
que portarien a noves detencions. 
Com a resposta es va engegar una 
campanya amb el nom “Amnistia 
per Acher" després d’un míting 
celebrat al cine Bohèmia de la 
plaça Espanya. 

L’any següent, a la plaça Màlaga, 
va tenir lloc un atemptat per part 
d’un grup obrer en el que va 
resultar ferit el policia Pedro de 


Lucio mentre escortava a l’em¬ 
presari Esteve Agell. Seguida¬ 
ment la policia va detenir als 
cenetistes Ramon García i Juan 
Téllez. Un altre personatge molt 
odiat del barri va ser el carlista 
Salvador Anglada, que formava 
part d’un grup de pistolers dirigit 
per Anido, un dels principals 
caps de la repressió. Després de 
diversos intents va ser objecte 
d’un atemptat per part d’un grup 
d’afinitat el març de 1921. Els 
pistolers es van fer molt forts al 
llarg d’aquest any. Una de les 
seves múltiples agressions va ser 
la que van patir dos membres de 
l’Ateneu Racionalista de Sants al 
c/ Sant Crist. 

A més dels enfrontaments direc¬ 
tes, els assalts econòmics per tal 
de sufragar les despeses que 
generaven les mobilitzacions van 
ser molt importants. En un d’ells, 
l’assalt contra la Caixa d’Estalvis 
de Terrassa, van detenir a un 
anarquista molt actiu i perseguit 
del barri, Josep Saleta conegut 
com “el nano de Sants”. En el 
judici sumaríssim que es va cele¬ 
brar el 21 de setembre de 1923, 
dies després del cop d’Estat de 
Primo de Rivera, se’l va condem¬ 
nar a mort juntament amb Jesús 
Aguirre Pascual. El 23 de setem¬ 
bre es va executar la sentència, el 
van assassinar a “garrote vil” 
tenint encara temps per cridar: 
“Així moren els homes per l’a¬ 
narquia. Visca Vanarquia!”. 

1 Solidaridad obrera, Barcelona, 
6 de marzo de 1923 


LES TRABES A LES ENTITATS NO AFINS 
SÓN UNA CONSTANT DEL DISTRICTE 


(Ve de la portada) 

Després d'editar 300 còpies, van 
decidir demanar una subvenció 
de 100.000 pessetes per augmen¬ 
tar la tirada. La resposta del Dis¬ 
tricte va ser negativa i en cap 
moment la va justificar. Proble¬ 
mes similars s'han trobat altres 
entitats a l'hora de demanar sub¬ 
vencions. L'Associació de veïns i 
veïnes de la Rambla de la Borde- 
ta ha rebut el mateix tracte en 
demanar també 100.000 pessetes 
per actes diversos. Inclús el Cen¬ 
tre Social de Sants està tenint 
problemes per justificar la xifra 
concedida per l'Ajuntament. 


Recordem que des de mitjans 
dels 90 la concessió de subven¬ 
cions s'ha anat endurint sistemà¬ 
ticament, exigint els compro- 
vants de les despeses i limitant-se 
cada cop més a les associacions 
afins. Des de llavors, les altres 
que s'han situat al marge d'acti¬ 
tuds obedients han vist dificulta¬ 
des i, fins i tot, eliminades les 
ajudes institucionals. Les sub¬ 
vencions a les entitats veïnals 
van ser fruit de les pressions 
exercides per la FAVB (federació 
d'associacions veïnals) als anys 
80, en aconseguir que fossin 


reconegudes com a elements po¬ 
sitius per la ciutat. Això es va tra¬ 
duir en un conveni que van signar 
l'Ajuntament, la Generalitat, la 
FAVB i les associacions. L'asso¬ 
ciacionisme veïnal havia perdut 
ja gran part de la força que havia 
adquirit als setanta. Ara per ara, 
la política de subvencions està 
sotmesa al sedàs ideològic i les 
preferències amiguistes que te¬ 
nen les institucions que la gestio¬ 
nen. Les necessitats que té una 
entitat o les accions que realitza 
compten ben poc a l'hora de deci- 
dir-ne el destí. El Districte, per 


exemple, no té cap problema en 
pagar el lloguer de la nova seu 
que l'Associació de Veïns de 
Badal, Brasil i la Bordeta té al 
carrer Daoiz i Velarde o donar 
diners als Amics de la Bordeta. 
En canvi, nega les ajudes a pro¬ 
jectes com el de l'Auditoria urba¬ 
nística de la Bordeta. Les sub¬ 
venció^ han esdevingut amb el 
temps una eina de control de qui 
les concedeix sobre qui les reb, 
neutralitzant la combativitat a 
l'hora de plantejar les reividica- 
cions. I al barri tenim proves 
innegables. 







DESALLOTJAMENT AL 
C/TENOR MASSINI 69 


La mateixa casa aue va ser okuoada 


amb el nom de la Morada. 


Dos germans romanesos, sembla ser que junt amb 
altres paisans, estan patint les conseqüències del 
desallotjament provocat per la denúncia formulada 
per un antic conegut de les cases okupades de 
Sants: Silvestre Serrats. Aquest personatge, junt 
amb la família Angrills-Paxeras, va ser el respon¬ 
sable del desallotjament de la Morada, que es va 
dur a terme sense avís previ, va deixar sense viven- 
da a cinc persones i va engegar un judici contra les 
tretze persones que la nit del 25 de febrer del 1997 
estaven a l'immoble (el jutje l'ha convocat pel pro¬ 
per setembre). Des de llavors, la casa ha restat bui¬ 
da i els propietaris només han realitzat millores a la 
façana amb la intenció de maquillar la situació d'a¬ 
bandonament que pateix l'edifici. Això no ha estat 
suficient per a evitar que altres persones l'utilitzes¬ 
sin com a vivenda. La nova okupació va ser prota¬ 
gonitzada per immigrants sense papers, i les conse¬ 
qüències del desallotjament, és a dir, l'obertura 
d'un judici per usurpació, pot comportar una con¬ 
demna i la immediata expulsió dels romanesos 
detinguts. A més, la incomprensió de l'idioma, la 
impossibilitat de pagar-se un advocat i la mateixa 
situació d'extrema precarietat en la que es troben la 
majoria d'immigrants sense papers fa que no 
puguin afrontar una situació com aquesta amb unes 
mínimes garanties. La responsabilitat recau, doncs, 
en el denunciant, en aquest cas Silvestre Serrats. 
Allà ell i la seva consciència. 


OPINIÓ 

DROGUES, SOROLL I VELOCITAT 


Així de primeres aquest títol podria sonar 
com una cançó de rock’n’roll o una consig¬ 
na de “moteros”. Però no, no és això, són 
els motius que argumenta un article de l’in¬ 
formatiu de Sants,Hostafrancs i La Borde- 
ta. L’article en qüestió, si se’n pot dir així, 
explica que al passatge de Fructuós Gela¬ 
bert, més popularment conegut com la 
“rampa de cotxeres”, es donen tres “greus’ 
problemes : les motos i els cotxes que 
pujen i baixen a tota velocitat, els gambe- 
rros que beuen i fan soroll a la nit (sic) i la 
possible venda de droga. Si bé és cert que 
hi ha motos que pujen i baixen a tota velo¬ 
citat, també és cert que això passa a qualse¬ 
vol via o zona peatonal de la ciutat, des de 
les amples voreres de la Gran Via fins al 
portal de l’Angel o el carrer de Portaferrisa, 
si pujen cotxes per aquest passatge és per¬ 
què no posen el corresponent “pivot” a la 
part de baix, que per això està. Que hi ha 
gent impresentable? evidentment, com a tot 
arreu, també n’hi ha a Can Barça i ben 
“orgullosos” que estem d" aquesta “institu¬ 
ció”. Que es venen drogues? Si us plau! si a 
qualsevol lloc n’hi ha, això sense comptar 
els bars, farmàcies i supermercats. Que tot 
plegat sona una mica a criminalització del 


jovent? evidentment, no és només casuali¬ 
tat que aquest lloc, junt amb la plaça de 
Bonet i Muixí (la Malaga) , sigui un dels 
punts de trobada més tradicionals i popu¬ 
lars dels joves i no tant joves del barri. 
L’article arriba a punts realment absurds 
quan Jordi Clausell del secretariat d’enti¬ 
tats diu que els problemes hi són i que s’ha 
de fer un debat, un debat amb qui? on? i 
quan? . Però això no és tot, el colofó de 
l’article el posa nostre senyor Francesc 
Osan quan proposa tancar el passatge a les 
nits, realment patètic. Sembla com si vol¬ 
guessin caldejar l’ambient, exagerant i 
generalitzant, no sabria dir per que?. 
Aquest article sembla dir més del que hi ha 
escrit, sembla com si volguessin fer fora el 
jovent de les inmediacions de Cotxeres, els 
molesta que la gent es trobi allà amb els 
amics, per parlar o per prendre la fresca. Ja 
no podrem a les nits de estiu asseuren’s a la 
rampa a prendre la fresca i xerrar amb els 
amics?, ja no podrem dir allò de quedem al 
“civic”?. Primer privatitzar-la, despres fer 
fora la gent jove. Sembla com si tota la llui¬ 
ta duta a terme per reivindicar les cotxeres 
per la gent del barri no hagués servit de res. 
Ho permetrem? Greeor 


Ressenyes 



Difón la lluita, difón la idea és un material audiovisual fruit de la 
col·laboració entre els col·lectius Kinski, Alosa i Les Tenses. Amb 
aquest treball es persegueix buscar referents locals a l’actual context 
social neoliberal i patriarcal, per tal de posar cara i ulls a les desigual¬ 
tats socials senyalar els responsables directes. D’altra banda, volem 
difondre el treball de denúncia i de creació d’alternatives autoorganit- 
zades i autogestionades que estem desenvolupant els col·lectius de 
Sants. També volem contrarrestar els efectes de la manipulació infor¬ 
mativa i la forta criminalització cap als moviments socials antagonis¬ 
tes al poder. El pots trobar a l’HAMSA i Can Vies. 


AIITIfA 


Difón la lluita, difón la idea, pretén ser el reflexe de les 
diferents experiències de lluita que s’estan duent a termi 
en els barris de Sants, Hostafrancs i la Bordeta. 

Creiem important difondre-les per tal d’exterioritzar el 
nostre discurs i alhora denunciar les injustícies que 
genera el sistema capitalista. 



Primer CD d’aquesta banda local. Hardcore amb influències de Fska i reggae 
(com deiem en el número zero d’aquest butlletí els S.A. del barri). Disc amb 
col·laboracions d’altres bandes com Abel que pasa, How i Zaguan (RIP). Músi¬ 
ca contundent amb textos reivindicatius on es parla de les misèries i alegries de 
la vida quotidiana. Per últim, des de la Burxa volem agrair la menció que fandel 
nostre butlletí. 

LA PAGESIA EN LLUITA AL SUD DE CATALUNYA 


Durant els darrers dies el sector de la fruita seca ha tornat a sortir 
a reivindicar millores econòmiques, tallant carreteres amb pneu¬ 
màtics en Dames, davant la passivitat gubernamental en les nego¬ 
ciacions a Brussel·les sobre els ajuts agraris. 


Tarragona/Lleida.- A diversos 
punts de les terres tarragonines i 
lleidatanes famílies pageses sen¬ 
ceres han optat per l’acció direc¬ 
ta com a forma d’expressió en un 
context de constant atac contra la 
seva forma de vida: creixent ur¬ 
banització del camp, construcció 
de vies pel tren d’alta velocitat, 
autovies, abocadors i incinerado- 
res de residus, centrals elèctri¬ 


ques, nuclears i tèrmiques, com¬ 
plexos petroquímics, parcs temà¬ 
tics, de lleure, etc. No estan en 
joc només uns subsidis agraris, 
sinó també a mig termini la su¬ 
pervivència d’una part significa¬ 
tiva del camp (terres fèrtils) i de 
la gent que hi viu (unes 10.000 
famílies viuen directament de la 
fruita seca a Catalunya). 

Contra-Infos 25/4/2000 



Crema de pneumàtics a una carretera lleidatana el passat dia 24 d’abril. 


U”EX-DICTADOR” HUGO BANZER 
DECRETA L’ESTAT DE SETGE A BOLÍVIA 

Diverses morts i centenars de ferits/des i detencions durant les protestes a la regió de Cochabamba. 


La ciutat de Cochabamba està 
situada a una vall que pateix una 
extrema escassetat d’aigua, per 
abastir la vall són necessàries u- 
nes obres de canalització que 
transportin l’aigua de la serrala¬ 
da. Aquestes obres tenen un alt 
cost econòmic i l’Estat no les vol 


La població de Cochabamba va 


assumir. Per això el govern de 
V "ex-dictador” Hugo Banzer va 
decidir privatitzar aquest mercat i 
posar a concurs la concessió de 
les obres. Es va concedir l’explo¬ 
tació d’aquestes a un consorci 
d’empreses dominat per quatre 
magnats i capital extranger (el 25 


prendre els carrers durant dies. 


% és d’Aigües d’Avengoa, em¬ 
presa espanyola), anomenat Ai¬ 
gües del Tunari. Aquesta era 
l’opció que preveia un cost major 
de les obres, un augment tarifari 
més gran, així com una menor 
qualitat i quantitat d’aigua. A 
més, el consorci havia pactat amb 
el govern de l’ex-dictador: una 
pujada tarifària de fins al 300% a 
la fatura de l’aigua, des de gener 
d’aquest any, per a finançar les 
obres d’un servei que no oferirà 
fins d’aquí 10 anys. També con¬ 
templava l’apropiació per part 
del consorci dels pous d’aigua 
dels camperols, basant-se en que 
tot el que hi ha al sub-sòl és pro¬ 
pietat de l’estat, i aquest a la ve¬ 
gada el cedeix a Aigües del Tuna¬ 
ri. Amb tots aquests elements, 
clarament d’abús i corrupció, la 
població de Cochabamba es va 
organitzar per protestar contra 
aquest abús creant comissions i 
plataformes de defensa de l’ai¬ 
gua: hi va haver aturades gene¬ 
rals i durs enfrontaments amb la 


policia, que va voler reprimir a- 
quests actes de protesta. Després 
d’un intent de negociació, van 
tornar a sorgir les protestes, ja 
que ni Aigües del Tunari ni el 
govern havien reconsiderat la 
seva postura. Aquesta vegada, 
després de quasi una setmana 
d’aturades i bloquejos, es tornen 
a produir enfrontaments. El go¬ 
vern desplega a la ciutat un gran 
contingent policial. El desenllaç, 
m;es d’un centenar de detencions 
i altres tantes ferides, algunes 
d’extremada gravetat. Després 
d’aquests segons enfrontaments, 
es va intentar negociar amb el 
govern i el consorci, però van fer 
cas omís a les demandes . Passat 
un mes han tornat les protestes, i 
aquest cop s’ha agreujat la re¬ 
pressió i s’ha decretat l’Estat de 
Setge a la República per sufocar 
les protestes. En els enfronta¬ 
ments han mort diverses perso¬ 
nes, hi ha hagut centenars de fe¬ 
rits i detencions indiscriminades 
contra sindicalistes i dirigents 
camperols. Com a mínim hi ha 
hagut 22 detencions. L’Estat de 
Setge tindrà una durada de 90 
dies. 

Grup de Suport de la 
població de Cochamba 11/4/00 




BUTLLETA DE 
SUBSCRIPCIÓ 


Nom o col·lectiu/associació/etc 

Adreça. 

Població.. 

Codi postal. 

Telèfon. 

La burxa 


maig 2000 


Contra-Infos 


MANIFESTACIÓ PER LA 
RESISTÈNCIA ANTICAPITALISTA 


(Ve de la portada) 

Les consignes llançades pels di¬ 
versos grups que hi participaven 
contrastaven amb el discurs ranci 
que ha caracteritzat un any més 
les intervencions dels seus diri¬ 
gents. La CNT celebrava el dia 
dels treballadors i les treballado¬ 
res de forma dividida. Per una 
banda, la secció federada de Duc 
de Medinaceli es concentrava a 
l’Arc del Triomf. D’altra banda 
la CNT-AIT (sector dels desfede- 
rats) celebrava el Primer de Maig 
al barri. Al matí, una manifesta¬ 
ció de 300 persones es va iniciar a 
la plaça dels Països Catalans per 
acabar a les Cotxeres de Sants. 
CCOO i UGT van rebre dures crí¬ 
tiques degut a la seva actitud pac¬ 
tista i conciliadora amb la patro¬ 
nal, a l'hora que es denunciava la 
seva acceptació de les mesures 
neoliberals com la destrucció del 
treball estable, les privatitzacions 
o la globalització. Es va destacar 
la participació del treballadors i 
les treballadores acomiadades de 
la fàbrica de material òptic Indo, 


situada al barri de Santa Eulàlia. 
Una seixantena van assistir a la 
manifestació. El fet més destaca- 
ble va ser la manifestació antica¬ 
pitalista que va sortir de la seu de 
Telefónica al Portal de l'Àngel i 
va acabar a Fontana, just davant 
d’una de les botigues de l’opera¬ 
dora. Sota el lema “Contra el 
domini de les multinacionals, 
resistència anticapitalista” prop 
de 1500 persones van recórrer el 
centre econòmic de Barcelona, el 
Passeig de Gràcia, omplint-lo de 
pintades, siliconant les portes de 
les caixes i enganxant cartells. La 
indignació es va fer més palesa 
quan es passava pel davant de la 
Borsa, de l’hotel de luxe Majestic 
o del Deustsche Bank. Va finalit¬ 
zar amb una petita perfomance on 
es va cremar un drac de cartró 
que representava el capitalisme. 
Cal destacar que el nombre de 
participants pràcticament es va 
doblar en comparació als dos pri¬ 
mers anys que s’havia celebrat la 
manifestació. 



Capçalera de la manifestació anticapitalista a plaça Catalunya. 


L’AJUNTAMENT TORNA A JUGAR 
BRUT AMB EL PALOMAR 


Sant Andreu/Barcelona.- 
“Sense avisar, i sense estar res- 
solt un recurs presentat per via 
administrativa, l’Ajuntament ens 
ha denunciat davant d’un jutge 
per la via civil, trencant per part 
d’ells tota via de diàleg (....) l’A¬ 
juntament pretén que el jutge 
dicti una ordre de desallotja¬ 
ment, i així poder seguir enri- 
quint-se sense cap tipus d’escrú¬ 
pols ni miraments cap a les 
persones. (...) D’aquesta mane¬ 
ra, s’han saltat capritxosa i 
arbritàriament, el camí legal, 
establert per aquestes situa¬ 
cions. 1 el que està establert en la 
llei és que l’ajuntament, com a 
part de l’administració a la què 
pertany ha de ressoldre aquest 


tipus de conflictes per la via 
administrativa. (...) La realitat és 
que a l’Ajuntament la gent del 
Palomar no li interessem, més 
aviat els fem nosa, perquè la sola 
nostra presència els incomoda, i 
és que se senten constantment 
denunciats per les seves infames 
propostes (SAT, AVE, macrocen- 
tre comercial...), per això ens 
volen eliminar per tots els mit¬ 
jans, inclús saltant-se la legalitat 
que ells mateixos han establert. 
Ells parlen de diàleg, però tan 
sols ens dónen repressió. Aturem 
el joc brut i les obscures estratè¬ 
gies de l’Ajuntament. No al desa¬ 
llotjament del CSO Palomar. ” 

CSO Palomar 
25/4/00 


INFORMACIONS BREUS 


LA POLICIA NORD-AMERICANA ANIQUILA 
LES PROTESTES CONTRA LA GLOBALITZACIÓ 

Washington/Eua.- Durant el cap de setmana del 15 i 16 d’abril, es 
van trobar a Washington el Banc Mundial i el Fons Monetari Inter¬ 
nacional, entitats responsables i gestores de la globalització de l’e¬ 
conomia mundial. Davant això, es va organitzar una cimera alter¬ 
nativa per denunciar i intentar impedir que es fés la reunió. Però la 
repressió policial va aniquilar la cimera amb un resultat de 1.300 
persones detingudes. Per dur a terme aquesta operació es van gas¬ 
tar 825 milions de pessetes només en el pagament de les hores 
extra, i 165 milions de pessetes en un equip nou d’antiavalots. 

Contra-Infos 18/4/00 i 24/4/00 

ENTERRAMENT DE LA CULTURA 

Barcelona.- En motiu del dia de Sant Jordi, transformat en màxi¬ 
ma expressió de l’espectacle consumista de la cultura, es va cele¬ 
brar un funeral per enterrar la cultura del mercat, destruir el mercat 
de la cultura. Una cinquantena de persones es van passejar pel cen¬ 
tre de Barcelona amb un taüd (on hi portaven la “cultura”), per aca¬ 
bar dins el centre comercial El Corte Inglés, que s’aprofita de fes¬ 
tes originàriament populars o no, i se les carrega en campanyes de 
màrqueting i d’incitació a un consumisme que volen equiparar amb 
cultura. Contra-Infos 25/4/00 

INAUGURADA LA UNIVERSITAT POPULAR DE 
L’ASSOCIACIÓ MADRES DE LA PLAZA DE MAYO 

Buenos Aires/Argentina. 1 El passat 6 d’abril es va inaugurar a 
Buenos Aires la Universitat Popular de l’associació Madres de la 
Plaza de Mayo. Les nombroses intervencions d’intel·lectuals, 
artistes i membres destacats de la lluita contra l’oblit van deixar 
clara la idea d’una universitat per a les persones que lluiten per una 
Argentina lliure. Les Madres convoquen a un compromís amb la 
paraula i l’açció per canviar el model social hegemònic. 

Grupo de Apoyo a las Madres de la Plaza 
de Mayo Ben + Contra-Infos 18/4/00 


LES MULTINACIONALS 
JUGUEN AMB LA NOSTRA SALUT 

Michigan/Eua.- Segons els informes de les investigacions de uni¬ 
versitats de Michigan i New Hampshire la procedència de la carn 
de les cadenes McDonald’s i KFC és una forma de vida manipulada 
genèticament, que és alimentada mitjançant uns tubs que nutreixen 
aquest organime sense cap, potes, pit, plomes ni pèl. Aquest ésser 
viu ha estat creat per les multinacionals per augmentar el rendi¬ 
ment de la seva indústria i baixar els costos de producció que com¬ 
porta tractar amb animals de veritat. Vinchuca 4/4/00 

ENTREGA DE BLAT DE MORO 

TRANSGÈNIC AL MINISTERIO D’AGRICULTURA 

Madrid.- El dimecres 5 d’abril, membres de Ecologistas en Ac- 
ción van realitzar una performance per denunciar el descontrol que 
existeix sobre el cultiu i la comercialització de productes transgè- 
nics, entre ells el blat de moro que es cultiva a l’Estat espanyol, 
produït majoritàriament per l’empresa multinacional Novartis. 
L’acte va consistir en l’entrega de diverses panotxes de blat de mo¬ 
ro al registre d’entrada del Ministerio de Agricultura a Madrid. 

Ecologistas en Acción + Zitzània 

ACTE PER LA LLIBERTAT DELS I 
LES EMPRESONADES A LA UNAM 

Sants.- El divendres 14 d’abril es va celebrar a les Cotxeres de 
Sants un acte en solidaritat amb la lluita per la llibertat dels i les 
preses de la Universitat Nacional Autònoma de Mèxic (UNAM), 
on van assistir unes 400 persones. Es van passar diferents vídeos i 
diversos col·lectius d’altres lluites van posar les seves paradetes i 
taules informatives. A dos quarts de nou es va realitzar un acte 
informatiu denunciant la presència de la Policia Federal Preventiva 
a les instal·lacions de la universitat i es van donar les últimes infor¬ 
macions sobre la situació de la lluita estudiantil. Després es va fer 
un sopar mexicà i es va iniciar el concert amb diferents actuacions. 
Els diners obtinguts seran enviats als fons de resistència per la lli¬ 
bertat de les persones preses. Contra-Infos 18/4/00 















el poema 


POBRE DEL CANTOR 

Pobre del cantor 
de nuestros días 
que no arriesgue su cuerda 
por no arriesgar su vida. 

Pobre del cantor 
que nunca sepa 
que fuimos la semilla 
y hoy somos esta vida. 

Pobre del cantor 
que un día la historia 
lo borre sin la glòria 
de haber tocado espinas. 

Pobre del cantor 
que fue marcado 
para sufrir un poco 
y hoy està derrotado. 

Pobre del cantor 
que a sus informes 
les borren hasta el nombre 
con copias asesinas. 

Pobre del cantor 
que no se alce 
y siga hacia adelante 
con màs canto 
y con màs vida. 

Pobre del cantor 
que no halle el modo 
de tener bien seguro 
su proceder con todos. 

Pobre del cantor 
que no se imponga 
con su canción de glòria 
con embarres y lodo. 

Pobre del cantor 
de nuestros días 
que no arriesgue su cuerda 
por no arriesgar su vida. 

Pobre del cantor 
que nunca sepa 
que fuimos la semilla 
y hoy somos esta vida. 


Pablo Milanès 


adreces 

Hamsa, c/Miquel Bleach 1 5 
Can Vies, c/Jocs Florals 42 
CS de Sants, c/Olzinelles 30 
Casal Indepe, c/Demòstenes 
La Barricada, c/Constitució 104 
Espai Obert, c/Blasco de Garay 2 
Amics de la Bici, c/Demòstenes 19 





Tallers 

Dimarts de 17 a 20h. 

Taller de còmic 

Hamsa 

Dimarts o dijous de 18 a 19,30h. 

Curs de conversa en anglès (2000 ptes/mes) 

CS de Sants 

Dimarts i divendres a les 19h. 

Intercanvi de circ + Grup d’animació 

Hamsa 

Dimecres de 19,30 a 21h. 

Taller d’intel·ligència emocional (2000 ptes/mes) 

CS de Sants 

Dimecres de 18 a 20h. 

Taller de percussió 

Hamsa 

Dijous de 21 a 22,30h. 

Balls de saló (2500 ptes/mes) 

CS de Sants 

Divendres a les 17h. 

Taller de Flamenc 

Hamsa 

Dissabte d’11 a 12,30h. 

Tai-Xi (2500 ptes/mes) 

CS de Sants 

Diumenge 7/5 a les 12:30h. 

Danses d’arreu del món 

Pl. Màlaga 


Org: Danses el Ventall 



Xerrades a les Cafetes 

5 de maig a les 17h. 

Cafeta de suport a la campanya de Francesc Brotóns (pres GRAPO) 

Amb passi del video: “435 dies en vaga de fam”. 

(Els diners recollits serviran per pagar la campanya de suport.) CSA Hamsa 

19 de maig 

Cafeta de suport als i les pres@s en lluita 

Amb xerrada informativa sobre les mobilitzacions a dins les 
També hi haurà distri de material. 

presons. 

CSA Can Vies 

4 de juny 

Cafeta-xerrada informativa sobre els mapuches 

CSA Can Vies 


Concert 


27 de maig Concert pro detinguts i detingudes el 12-0 CSA Hamsa 


Actes contra la desfilada militar del 27 de maig 


20 de maig Manifestació Unitària contra els exèrcits Barcelona 

23 de maig Acampada als jardins de la Diagonal (fins que ens deixin) Av.Diagonal 

27 de maig Festival Antimilitarista Parc de la Ciutadella 

I d’altres actes que no estan confirmats a l’hora de tancar aquesta edició de LA BURXA 



I 3erANlVERSAR 
CAN VTF.S. 13 de m 


llh. Partit de futbol triangular a$a Farga 
(cal apuntar-se aTa cafeta1 
13h. Teatre+sorpresa: “Mujeres al roja 
vivo" amb el Col·lectiu Teatreru. 

15h. Dinar popular. 

19,30h. Cercavila contra l'especulació. 

21h. Pregó+concert amb: Hash Adictes 

La Carrau 
La Jeta Band 


Tots els actes tindran lloc a la 
plaça Màlaga el 13 de maig. 


Maniobra policial contra CanVies? 

Des de Can Vies ens informen que a tres usuaris del 
centre social els ha arribat una citació per assistir a 
un judici de faltes. Sembla ser que el fet ha estat 
motivat per la denúncia presentada per un jove des¬ 
prés d'una baralla que es>a produir fa uns mesos a 
les proximitats de la casa okupada. Es dóna la casua¬ 
litat que les persones encausades són les mateixes 
que van seriidentificades per la policia secreta des¬ 
prés de l'incendi que uns desconeguts van provocar a 
la porta de Can Vies (veure Burxa núm.24, mes de 
març). L'actuació dels agents de paisà va ser sospito¬ 
sa: van ser els primers en arribar al lloc dels fets i 
ràpidament van demanar de males maneres la docu¬ 
mentació a la gent de Can Vies. L'acció va provocar 
la indignació d'un veí, que els va recriminar la seva 
actitud i que acte seguit và ser identificat. En aquells 
moments ningú va entendre res. La citació que han 
rebut les tres persones potser ajuda a interpretar 
millor l'actuació policial d'aquella nit. Inclús fa que 
recaiguin les sospites sobre la responsabilitat de l'in¬ 
cendi a elements policials o parapolicials. Aquest 
extrem, però, no deixa de ser una hipòtesi de difícil 
confirmació. El que és cert és que les tres persones 
que van ser identificades l'esmentada nit han estat 
escollides per carregar el mort d'una baralla total¬ 
ment aliena a elles. 

